**OAJ:N LAUKAAN PAIKALLISYHDISTYS RY**

**TOIMINTAKERTOMUS VUODELTA 2016**

**1. YLEISTÄ**

Laukaan opettajien yhdistys aloitti toimintansa 3.11.1906. Vuosi 2016 oli nykyisen ammattiyhdistyksen yhdistyksen 43. toimikausi. Jäseniä yhdistyksellä oli 307**.**

Yhdistyksen varsinaisia kokouksia oli kaksi. Kevätkokous järjestettiin Ravintola Priimuksessa, Jyväskylässä 22.3.2016. Paikalla oli 39 jäsentä. OAJ Keski-Suomen alueasiamies Jouko Salo kertoi ajankohtaisista koulutukseen liittyvistä asioista kokouksen alussa.

Syyskokous pidettiin Varjolassa, Laukaassa 31.10.2016. Jäseniä oli paikalla 54. Sivistystoimenjohtaja Juha Tolonen oli kertomassa ajankohtaisista asioista Laukaan sivistystoimessa.

Yhdistys otti Pedanetin aktiiviseen käyttöön. Yhdistyksen sivuilta löytyvät perustiedot, ajankohtaiset asiat sekä ilmoittautumiset tapahtumiin. Yhdistyksellä on myös Facebook-sivut.

Jäseniä muistettiin heidän 50 v ja 60 v merkkipäivinään. Myös työelämässä olevia 65 vuotiaita yhdistyksen jäseniä muistettiin, samoin kuin yhteistyökumppaneita jouluna.

**2. PAIKALLINEN TOIMINTA**

**2.1. Yhdistyksen hallinto ja talous**

Hallituksen puheenjohtajana vuonna 2016 toimi Tuula Nissinen. Varapuheenjohtajana Kirsi Haakana ja sihteerinä Outi Kovanen. Jäsenasioista vastasi Paula Saranen.

Yhdistyksen talouden hoidosta vastasivat Eija Juntunen ja Markku Yli-Tuina.

Hallituksessa jatkoivat seuraavat henkilöt varajäsenineen:

Eija Juntunen / Arja Halttunen

Outi Kovanen / Leena Silpola

Tiina Pitkänen / Jaakko Heikkilä

Tuula Nissinen / Tiina-Maria Syrjämäki

Kirsi Haakana / Milla Tähtinen

Marketta Lindqvist / Sirja Gallen

Johanna Viitanen / Sanna Saranpää

Erovuorossa olleiden hallituksen jäsenten tilalle valittiin seuraavat jäsenet /varajäsenet:

Markku Yli-Tuina / Tuukka Hytönen

Pekka Soininen / Anne Palo

Paula Saranen / Tuija Nurminen

Jaana Uuksulainen / Petteri Tolmunen

Päivi Bergqvist / Kirsi Joska

Katja Koskinen / Jukka Mäkelä

Liikunta- ja kulttuuriryhmän muodostivat Marketta Lindqvist, Katja Koskinen, Tiina Pitkänen ja Sanna Saranpää.

Yhdistyksen toiminnantarkastajina toimivat vuonna 2016 Jari Inkilä ja Merja Luhtala ja varalla Veijo Mononen ja Anssi Nieminen.

Hallitus kokoontui vuonna 2016 kymmenen kertaa: 13.1., 10.2., 9.3., 22.3., 20.4., 11.5., 24.8., 21.9., 26.10. ja 23.11.

Hallituksen kokouksiin osallistuivat mahdollisuuksiensa mukaan myös luottamusmiehet.

Hallituksen työvaliokunnan muodostivat puheenjohtaja, varapuheenjohtaja, sihteeri, taloudenhoitaja, luottamusmiehet ja tarvittaessa muut kutsutut.

**2.2. Edunvalvonta**

**2.2.1. Luottamushenkilöt**

Luottamusmiehinä toimivat JUKO ry:n pääluottamusmies lehtori Jukka Lummelahti, OVTES alan luottamusmiehinä alakoulussa luokanopettaja Ilkka Salminen, varaluottamusmies luokanopettaja Tuula Leppäkari ja yläkoulun ja lukion luottamusmiehenä oppilaanohjauksen lehtori Leevi Napari ja varaluottamusmies lehtori Petteri Tolmunen. KVTES alan luottamusmiehinä toimivat lastentarhanopettaja Tanja Kuivalainen ja varaluottamusmies erityislastentarhanopettaja Johanna Viitanen.

Opetus- ja varhaiskasvatuksen työsuojeluvaltuutettuna toimi lehtori Markku Jaakkola.

Laukaan kunnan yhteistyöryhmässä ja työsuojelutoimikunnassa JUKO:n valtuuttamana vuonna 2016 oli pääluottamusmies Jukka Lummelahti (varalla Leevi Napari) ja työsuojeluvaltuutettu Markku Jaakkola.

Laukaan koulutoimen johtoryhmässä oli kunnan yhteistyöryhmän valtuuttamana henkilöstön edustajana Jukka Lummelahti (varalla Leevi Napari).

**2.2.2. Edunvalvontatyö**

Yhdistyksen edustajat tapasivat Laukaan kunnan työnantajien ja johdon sekä kasvun ja oppimisen lautakunnan edustajia säännöllisesti.

Yhdistyksen hallituksen kokouksissa käsiteltiin omana kohtanaan opettajien edunvalvonnan ajankohtaisia asioita ja Laukaan kunnan opettajien työhön vaikuttavia asioita.

Keskeisiä yksittäisiä asioita oli esiopettajien virka- ja työsopimuksen siirtäminen OVTES:stä KVTES:in.  Laukaan kunnan perustaman siirrosta valmistelleen työryhmän työhön osallistui pääluottamusmies.  Päätöksenteossa kuitenkin ohitettiin asiantuntityöryhmän esitys ja valmisteltiin kaikkien esiopettajien siirtoa kerralla KVTES:in piiriin.  Yhdistys tuki esiopettajien säilyttämistä OVTES:in vetoamalla pedagogiikkaan ja toiminnallisiin etuihin varhaiskasvatuksen ja koulun yhdistämisessä.  Kesäkuussa 2016 kasvun- ja oppimisenlautakunta linjasi äänestyksen jälkeen Kuhaniemen, Kuusaan, Savion ja Vehniän koulujen esiopetuksen järjestettäväksi koulun omana toimintana. Laukaan kirkonkylän ja Lievestuoreen esiopetus siirrettiin 1.8.2016 KVTES:in. Leppäveden ja Vihtavuoren esiopetus siirtyy KVTES:in 1.8.2017.  Päätökseen lisättiin ponsi jonka mukaan ”Laukaan kirkonkylän ja Lievestuoreen esiopetuksen järjestämisestä kerätään kokemuksia lukuvuodelta 2016–2017. Kokemuksista raportoidaan lautakunnalle tammi- tai helmikuun kokouksessa, jonka jälkeen arvioidaan tilannetta Leppäveden ja Vihtavuoren osalta.”

Kilpailukykysopimuksen soveltamisen neuvottelut avattiin syksyllä 2016.  Vuoden 2016 aikana ei saatu Laukaan kunnan linjausta lisääntyneen työajan käytöstä.

19.4.2016 Varjolassa pj Tuula Nissinen, varapj Kirsi Haakana, sihteeri Outi Kovanen, plm Jukka Lummelahti ja luottamusmies Leevi Napari tapasivat kasvun ja oppimisen lautakunnan: tilaisuudessa avattiin uuden opetussuunnitelman ydinkohtia sekä Laukaan kunnan koulutuksen järjestämisen kustannuksia. Kokouksessa tarkasteltiin peruskoulujen tuntilaskelmaa vuosille 2016–2017.

25.4.2016 Laukaan kunnanvaltuusto käsitteli varhaiskasvatusasioita valtuustoseminaarissa.

1.11.2016 pj Tuula Nissinen, varapj Kirsi Haakana, sihteeri Outi Kovanen ja plm Jukka Lummelahti tapasivat kunnanjohtaja Jaakko Kiiskilän, talousjohtaja Lasse Lepän ja sivistystoimenjohtaja Juha Tolosen hotelli Vuolakkeessa. Tilaisuudessa keskusteltiin mm. ryhmäkokojen kasvamisesta, koulunkäynninohjaajien vähentämisestä, uuden OPS:n haasteista sekä varhaiskasvatukseen liittyvistä asioista.

**2.3. Virkistys- ja järjestötoiminta (Liiku -ryhmä)**

Jäsenet osallistuivat aktiivisesti liiku-ryhmän tapahtumiin. Liiku-ryhmän tapahtumat julkaistiin yhdistyksen Pedanet-sivuilla. Tapahtumiin ilmoittauduttiin sivujen kautta. Myös yhdistyksen Facebook-sivuilla tiedotettiin liiku-ryhmän tapahtumista.

Vuonna 2016 järjestettiin seuraavat tapahtumat:

Kevätlukukausi 2016

Jyp-Kärpät ti 26.1.2016.   
Jekyll ja Hyde Jkl:n kaupunginteatterissa to 26.2.1016   
Kuopion virkistysmatka la 19.3.2016   
Semmarit- Hullun hommaa levynjulkistamiskiertue pe 22.4 2016

Syyslukukausi 2016  
Peurungassa kuntosalin ja kylpylän käyttö ke 5.10.  
Herkkukondiksessa ja PS-Luontevassa kahvi/tee/ kaakao ja kahvileipä 110 v yhdistyksen kunniaksi to 3.11.  
Savutuvan apajalla yhdistyksen 110 v juhla pe 4.11.  
Waltteri Torikan Vain rakkaus-konsertti to 1.12. Paviljongissa   
  
Kaukalopallo- ja lentopallovuoro jatkuivat normaalisti maanantaisin ja torstaisin  
  
Myös eläkkeellä olevat yhdistyksen jäsenet saivat osallistua liiku-ryhmän tarjoamaan toimintaan maksamalla saman omavastuuosuuden kuin muutkin jäsenet.

**3. TOIMINTA OAJ:SSÄ**

OAJ Keski-Suomen vuosikokoukseen Äänekoskella 31.3.2016 osallistuivat Tuula Nissinen, Outi Kovanen, Jukka Lummelahti ja Leevi Napari.

Tuula Nissinen toimi OAJ Keski-Suomen hallituksen varsinaisena jäsenenä Laukaa-Hankasalmi alueelta. Varajäsenenä työskenteli Marina Liimatainen Hankasalmelta.

Tuula Nissinen toimi OAJ Keski-Suomen yleissivistävien opettajien jaoksessa.

Jukka Lummelahti toimi OAJ Keski-Suomen taloudenhoitajana.

Luottamusmiehet Jukka Lummelahti, Leevi Napari ja Ilkka Salminen, työsuojeluvaltuutettu Markku Jaakkola sekä puheenjohtaja Tuula Nissinen osallistuivat OAJ:n tarjoamiin valtakunnallisiin ja alueellisiin koulutuksiin.

Yhdistyksen jäseniä kannustettiin osallistumaan Nope-koulutukseen sekä OAJ Keski-Suomen järjestämiin tapahtumiin.